5 iyulga o‘tar kechasi Rossiyaning Komi respublikasining shimolida joylashgan Vorkuta shahrida qor yog‘di. Qor ushbu hududdan anomal sovuq havo frontining o‘tishi natijasida yog‘gan. Ob-havo mutaxassislarining ma’lumotlariga ko‘ra, yaqin kunlarda ob-havo o‘zgarmaydi, havo harorati +4 gradusdan oshmaydi. Keskin sovuq tushishi sababli shaharning kommunal xizmatlari turar joy binolaridagi isitish ta’minotini yoqishlariga to‘g‘ri kelgan.